
STEFAN 


CEL MARS 


Stefan cel Mare si Sfant 
(1433 - 1504) 


Evlavia moldovenilor de dincolo si dincoace de Prut si faptele de 
vitejie ale Marelui Voievod Stefan cel Sfánt, ce au strábátut veacurile, au 
fácut ca puternica sa personalitate sá fie asociatá cu cea a stejarului, care 
astfel i-a devenit emblemă si scut în fata uitării timpului şi a urmaşilor 
Sal. 

Plaiurile moldovenesti sunt pline de povesti care leagá persoana 
Sfántului Voievod Stefan cel Mare de anumiti stejari seculari, rámasi ca 
semne vii ale unor legendare fapte de vitejie ale românilor, intipárite 
puternic în memoria oamenilor din acele locuri. Justificativă în acest sens 
este şi poezia scrisă de poetul Vasile Alecsandri: 


Stefan Vodá si codrul 


Stefan-Vodá rátácit 

Íntrá-n codrul infrunzit. 
Codru-i zice: , Domn viteaz! 
Ce-ti curg lacrimi pe obraz?" 
„Ah! îmi plang ostasii mei 
Morti, luptând ca nişte zmei!” 
Codrul zice: „Dragul meu, 
Încetează plânsul tău, 

Căci din brazii mei trufaşi 
Face-ti-oi voinici ostaşi 

Ca să scapi biata moşie 

De păgâni şi de urgie". 

„Fă!” răspunde mult voios 
Domnul mândru, inimos. 


Codrul prinse a vui, 

Brazii a-şi insufleti, 

Pe stejari a mi-i trezi. 

Таг copacii mari şi mici 

Se făceau ostaşi voinici, 

Şi spre domn înaintau 

Şi din gură cuvântau: 

„Să trăieşti, măria-ta! 

Hai la luptă, hai, Ştefane; 
Du-ne-n coardele dusmane!" 


Ştefan-vodă-nveselea 
Şi la luptă purcedea 
Peste munte şi muncel 
Cu tot codrul după el. 
Vai de ungurul semet 
Ce lupta c-un brádulet! 
Vai de leah, vai de tătar 
Ce luptau cu un stejar! 


Enumerăm în continuare, în această culegere de texte şi fotografii, 
mai mult pentru copii şi tineri decât pentru cei vârstnici, legendele ce 
învăluie câţiva dintre aceşti bătrâni stejari emblematici, supraviețuitori 
până în zilele noastre, sau care cinstesc memoria unora dintre cei ce au 
existat cândva în vremea Sfântului Mare Domnitor Ştefan. 


Biserica legendei Stejarului din Borzesti 


Cel mai cunoscut stejar al Máriei Sale Stefan cel Sfánt este desigur 
cel de la Borzesti, vechi sat de rázesi, astázi cartier in municipiul Onesti, 
din judetul Bacáu. 

Legenda spune ca in copilária lui Stefan, la Borzesti, s-a intamplat 
un episod trist, care l-a marcat pe viitorul Voievod al Moldovei si care l-a 
determinat sá ridice Biserica din Borzesti. Copilul Stefan se juca, cándva, 
impreuná cu copiii rázesi, la umbra unui stejar secular, (trei - patru 
bárbati ii cuprindeau tulpina), de-a tátarii si moldovenii, impártiti in 
două cete si s-au luptat până când: „ceata moldoveană in frunte cu 
Stefánitá, l-a prins pe hanul tătar” adică pe Gheorghiţă (Mitrut) prietenul 
lui Stefanita. 

Cu chiote si veselie, copii il ridicá in stejar, legat cu funii de 
subsuori (ca si cum l-ar fi spánzurat pe hanul tátar pentru faptele fácute 
cánd cálca hotarele Moldovei) pe Gheorghitá. Bucuria copiilor este scurtá 
deoarece acestia záresc venind cálári tátarii adevárati, inarmati cu sábii, 
arcuri cu ságeti otrávite si steaguri de lupta. 

Copiii de fricá fug, iar tátarii hanului Mengli Ghirai poposesc la 
umbra stejarului. Văzându-l pe Gheorghiţă îl ucid trăgând cu săgeți in 
inima sa de copil. Copii se întorc şi văd fapta îngrozitoare, iar Stefánitá 
jură că atunci când va fi mare va face dreptate. Peste 30 de ani Ştefan 
Voievod îl prinde la Nistru pe fiul Hanului Tătar şi-l judecă la Borzesti, 
pedepsindu-l cu aceeaşi moarte, apoi porunceşte să fie tăiat stejarul şi 
ridică aici o biserică cu masa altarului pe locul fostului stejar, locul 
martiriului lui Gheorghiţă. 


© Biserica “Adormirea Maicii Domnului” din Borzesti 
ctitorita de Stefan cel Mare şi Sfânt 


Stejarul din Borzesti dáinuie si astázi prin altarul Bisericii din 
Borzesti ridicatá intre anii 1493 si 1494, de Stefan cel Mare si fiul sáu 
Alexandru-Vodá, având hramul „Adormirea Maicii Domnului”, ca loc 
de pomenire a strămoşilor săi şi în amintirea lui Gheorghiță, prietenul 
său, dar şi în stema municipiului Oneşti. 

„Zilele Betleemului Ştefanian”, manifestare anuală ajunsă în 2016 
la a 4-a ediţie, tine aprinsă candela memoriei Sfântului Voievod Stefan 
cel Mare pe plaiurile trotuşene ale naşterii sale. 


Stejarul lui Stefan cel Mare din Cajvana 


Stejarul secular din oraşul Cajvana, judeţul Suceava, declarat 
monument al naturii în 1942 de Academia Română, are o vârstă 
determinată de 810 ani, cu o eroare de plus/ minus 75 de ani. Stejarul are 
o înălțime de 22,4 metri şi o circumferință la înălțimea pieptului de 11,01 
metri. Această circumferință corespunde unui diametru formal de 3,5 
metri. Este cel mai bătrân stejar din sud-estul Europei şi al 13-lea dintre 
stejarii de pe întreg continentul european. 


Stejarul lui Ştefan cel Mare este prezent şi pe stema oraşului 
Cajvana. Locuitorii oraşului Cajvana îşi omagiază simbolul în fiecare an, 
în luna iulie, prin Festivalul folcloric „Din stejar, stejar răsare!”, ajuns la 
ediţia a IV-a în 2015, care se înscrie în programul „Zilele oraşului 
Cajvana”. 


Legenda spune cá în timpul marii invazii tătare din 1241 toti 
localnicii din Cajvana ar fi fost ucişi, iar casele ar fi fost distruse din 
temelii. Oamenii au fost îngropați într-o mare groapă comună, la baza 
căreia a fost plantat spre amintire un stejar. Apoi a fost venirea, prin 
1476, a domnitorului Ştefan cel Mare pe aceste meleaguri. Chiar şi 
numele localității se pare că are o legătură cu stejarul secular. Se spune că 
localnicii l-au întâmpinat pe voievodul Ştefan cel Mare cu un caş uriaş, 
care a fost foarte admirat de suita domnitorului: „Mărite, doamne, ce caş 
avan!”. Se spune cá de la această întâmplare s-ar fi ivit şi numele 
localității Cajvana, denumire stabilită chiar de voievod. 


Lângă stejar a fost amplasat un basorelief care ilustrează scena în 
care însuşi voievodul Ştefan cel Mare s-ar fi odihnit la umbra arborelui, 
dar şi un indicator care informează trecătorii că stejarul este un 
monument al naturii. 


Pe la 1810 austriecii au vrut să sape rădăcinile stejarului şi să ducă 
falnicul răboj al veacurilor în parcul împărătesc din Viena. Dar nu a fost 
posibil, pentru că s-au ridicat bucovinenii ca să-l apere: “Căci stejaru-i 
sfânt în sat, / Nu-n grădină la-mpărat; / Nu-l dám în tara străină / Că 
ni-i nouă rădăcină, / Căci la pus Ştefan cel Mare / Să stea strajă la 
hotare”. 

E musai, ca făptură omenească, să-l vezi măcar o dată-n viata. 
Pentru că abia atunci trăieşti sentimentul că ai îngenuncheat la picioarele 
Măriei Sale Ştefan Vodă cel Sfânt. 


Stejarul lui Stefan cel Mare din Cobilea, 
Republica Moldova 


La 132 km de Chisinau se aflá Stejarul lui Stefan cel Mare din satul 
Cobilea (fost Cobilnea), raionul Soldánesti, Republica Moldova, care are o 
ináltime de peste 22 de metri, iar pentru a-i cuprinde tulpina este nevoie de 
opt sau zece oameni. Legenda spune cá la umbra sa s-a odihnit si 
domnitorul Stefan cel Mare. Copacul are o vársta de peste 700 de ani si este 
monument istoric de categorie nationalá al Republicii Moldova. 

De o frumusete si o máretie extraordinará, acest monument al naturii, 
este mentionat pentru prima data in cronicile anului 1456, Stejarul lui Stefan 
cel Mare fiind cel mai bătrân stejar din Republica Moldova. Stejarul uriaş 
din stepa Sorocii, care i-a urmárit pe ostenii lui Stefan cel Mare cand se 
intorceau cu izbándá din rázboaie, a fost martorul multor evenimente din 
viata sătenilor, locuitorii din Cobilea considerând cá stejarul lor este unic în 
lume, deosebit si binecuvántat. 

Ín urmá cu peste 500 de ani domnitorul Moldovei a avut aici, in 
apropiere de satul Cobilnea, o luptá grea cu tátari, pe care i-a biruit, 
alungándu-i din tará. Si cum era datina in acele vremuri, ca dupá fiecare 
bătălie încununată cu succes să se ridice o biserică sau mănăstire, aici in 
marginea satului, lângă un stejar tânăr, Ştefan Vodă a înălțat o bisericuță de 
lemn. Din păcate biserica construită de domnitor nu a rezistat năvălirii 
tătarilor. Ea fiind din lemn a ars din temelii. Pe locul celei vechi, astăzi se 
înalță un alt locaş de cult construit în secolul al XIX - lea, după anexarea 
Basarabiei la Rusia, în stil moldovenesc. 

În anul 1986, în cinstea stejarului, a fost organizată prima ediţie a 
Festivalului „La umbra stejarului” (ajuns la ediţia a 12-a în 2014), unde 
sunt prezentate tradiţii şi obiceiuri nationale. Tot aici a fost înălțat un bust al 
marelui domnitor moldovean. 

Miturile şi legendele ce bântuie în jurul acestui arbore spun că însăşi 
stejarul ar ascunde o comoară. Localnicii satului în timpurile năvălirilor 
străine, temându-se de vandalizarea bisericii, au scos tot tezaurul din 
locaşul de cult şi l-au ascuns în scorbura încăpătoare a stejarului. 

Pentru localnici ca şi pentru întreaga populaţie a Republicii Moldova 
însăşi arborele este o comoară fără preţ, pe care o păstrează cu sfințenie. De 
aceea Stejarul lui Ştefan cel Mare din Cobilea a apărut pe o monedă 
comemorativă din argint, în seria „Monumentele Moldovei”, în circulaţie 
din 2008, având o valoare nominală de 50 de lei moldoveneşti şi un tiraj de 
500 de exemplare. 

Stejarul lui Stefan cel Mare din Codrii Cosminului, 
Ucraina 


„În mijlocul Codrului, 
Codrului Cosminului, 
Stă de veghe un stejar, 
Mândru, falnic, secular.” 


În Ucraina de azi, raionul Adâncata (Hliboca), regiunea Cernăuţi 
(parte din fostul ţinut românesc Herţa), există Codrii Cosminului, unde 
Ştefan cel Mare, pe 26 octombrie 1497, a înfruntat şi nimicit oastea 
feudalilor poloni conduşi de loan Albert, regele polon. Atunci, 
înfruntând pretenţiile de suzeranitate ale Poloniei, Ştefan cel Mare a 
repurtat una dintre cele mai glorioase victorii ale sale. 

În legătură cu această victorie răsunătoare a lui Ştefan Vodă, în 
locul în care a avut loc bătălia, există o legendă legată de un stejar despre 
care se spune că a fost martor la eveniment. După victorie, Ştefan, 
bătrân, bolnav şi obosit, s-ar fi odihnit la umbra acestuia. Stejarul există 
şi astăzi şi este atât de gros, încât trebuie trei oameni ca să-l poată 
cuprinde. 

O altă versiune a legendei spune că în această bătălie moldovenii 
au tăiat copaci din Codrii Cosminului, pe care i-au doborât între cavalerii 
duşmani pentru a împărți oastea poloneză în grupuri mici şi pentru a nu 
lasă loc de avânt cailor acestora. În loc să-şi folosească lăncile şi spadele 
pentru a măcelări o oaste de țărani, multi dintre ei neavând nici un fel de 
zale, cavalerii polonezi s-au pomenit înconjurați de copacii doboráti, dati 
jos de pe cai şi până să apuce să întoarcă spadele, loviți de bâtele 
țăranilor şi spadele vitejilor. 

După Bătălia de la Codrii Cosminului, Ştefan cel Mare a poruncit 
ca cei 10.000 prizonieri poloni să fie injugati şi puşi să are şi să semene 
ghindă pe locul unde este astăzi Dumbrava Roşie. Aici a răsărit o pădure 
nouă de stejari. Se spune cá din stejarii semánati de polonezi a mai rămas 
până astăzi doar unul singur, numit de localnici Stejarul lui Ştefan cel 
Mare. 

Stejarul lui Ştefan cel Mare din Codrii Cosminului este loc de sacră 
pomenire şi mare izbândă a oştenilor viteazului Voievod. În jurul 
stejarului, românii au aranjat un fel de amfiteatru, cu bănci. Aici, în 
fiecare an, a doua zi de Paşte, românii din Tinutul Herta, împreună cu 
preoții lor vin şi fac slujbă creştinească, stropind cu aghiazmă crucea de 

pomenire si stejarul secular. Imbräcati in port popular, cu drapele 
tricolore, románii se aduná si cántá sau recitá cántece si poezii ce au ca 
tematicá principalá pe Vodá Stefan. 


Stejarul lui Stefan cel Mare, 
de Pandelica Rades (2015) 


Pe un deal fálos 
Láng-un sat frumos 
Íntr-un codru des 
Ce-i greu de purces 
Stefan se opreste 
Si se odihneste 
Cáci Mária Sa 
Avu luptá grea 
La Cosmin ín vale 
Pe ascunsá cale. 


Dar un stejárel 
Fraged, subtirel, 
Coama si-o inchiná 
Dar nu pan la tina 
Se-apleaca spre Domn 
Sá-i aducá somn, 
Liniste, rácoare, 
Vis de vánátoare, 
Sopot de izvoará, 
Dorul greu de tará, 


Tu, bătrân ostean, 
Cheamă-l pe Stefan 
Fii hatmanul său 
Ca s-ajuti la greu: 
S-alungati străinii, 
S-alungati hainii 
Şi să ne unim 
Un popor să fim, 
Că de-avem nevoi 

Mai uşor e-n doi. 

Românii din regiunea Cernăuţi se zbat acum pentru înălțarea pe 
acest loc, sfințit prin sânge românesc, a unui monument al neînfricatului 
Domnitor, Apărătorul creştinătăţii. 

Dobrovat, satul stejarilor lui Stefan cel Mare 


In Dobrovát, comună pusă pe hartă la vreo 30 de kilometri de Iaşi, 
te intampina chiar de la intrare, ca o garda de onoare, codrii pe care її 
treci minute bune in revista. Sunt páduri de foioase si conifere intinse pe 
mii de hectare, incadrate ca rezervatii faunistice si arboricole. Va fi fost 
pe aici, cândva, si loc de vânătoare pentru Măria Sa Stefan. 

Mandria satului Dobrovat-Rusi e mánástirea Dobrovát, construita 
intre anii 1503-1504, cu o bijuterie de biserica in mijloc. E ultima ctitorie a 
Marelui si Sfántului Stefan. 

Din vremea lui Stefan nu au rámas doar legendele ori hrisoavele. A 
mai supravietuit si o comoará, de prea putini stiutá. Din mijlocul 
obcinelor molcome se decupeazá siluetele rázboinice ale unor stejari 
care au câştigat toate bătăliile: cu furtunile náprasnice, cu crivățul 
ucigător şi, mai ales, cu timpul. 

De 500 de ani stejarii lui Ştefan îşi umplu tulpina de vigoarea 
acestui pământ, de cinci secole îşi rotunjesc aici coroanele voievodale. lar 
când unul dintre ei se lasă doborât de vreun trăsnet răzbunător, nu piere. 
Se preschimbă şi ia chip de creatură de basm. 

Stejarul lui Stefan cel Mare si Sfant din Bogdanesti 
(Corlátesti) 


Pe malul drept al ráului Horoiata din comuna Bogdánesti, judetul 
Vaslui, se aflá stejarul multisecular din Corlátesti. Arborele are o ináltime 
de 35 metri, circumferinta tulpinii de 6,990 metri, coroana lui acoperá o 
suprafatá de 120 metri pátrati si are o razá de 18 metri. 

Existenta acestui stejar se leagá de numele voievodului Stefan cel 
Mare, devenind astfel simbol al acestor locuri si mándria sátenilor. Ín 
fiecare an, acestia se stráng si cinstesc, printr-o frumoasá manifestare 
cultural-religioasá si sportivá, simbolul denumit - Stejarul din Corlátesti. 

Legendele locale spun cá după bătălia de la Vaslui, cea mai 
categoricá victorie a noastrá in luptele cu turcii, Stefan cel Mare s-a 
odihnit cu ostile sale la umbra acestui máret stejar. Se spune cá a fost 
plantat de insusi Stefan cel Mare si cá la umbra sa, de-a lungul anilor, 
domnul obisnuia sá-si priponeascá armásarul. 

Desigur nu s-au pástrat documente istorice care sá descrie 
evenimentul, insá cercetárile folcloristilor au demonstrat cá fiecare 
legendă populară contine un sâmbure de adevăr. 

Stejarul a supravieţuit miraculos focului atunci când a fost atins de 
un trăsnet. De atunci datează şi festivalul dedicat acestui simbol al 
locului. Astfel începând cu anul 2000, în luna august, în funcţie de 
sărbătorile religioase, se organizează manifestarea culturală „La Stejarul 
lui Ştefan cel Mare şi Sfânt”. Sute de oameni se distrează la umbra 
stejarului, ascultând cântăreți locali de folclor şi fanfarele din judeţ care 
susțin concerte. 

Stejarul lui Stefan cel Mare din Botosana 


In satul sucevean Botosana, din comuna Botosana, se afla un 
obiectiv natural, care aminteste de trecerea lui Stefan pe aceste meleaguri 
moldovene. Aici existá un stejar, despre care se spune cá dateazá din 
vremurile in care Stefan cel Mare se lupta cu turcii si iesea victorios. 

Legendele locale, transmise din tatá in fiu, spun cá intr-o cálátorie a 
domnitorului de la Cetatea de Scaun a Sucevei la Mánástirea Putna, 
obosit fiind, Stefan-Vodá a poposit la umbra sa timp de cáteva ceasuri si 
a admirat falnicul copac 

Stejarul secular, declarat monument al naturii, este ocrotit de lege 
şi este in patrimoniul natural al României, având o vechime 450-500 de 
ani. Arborele face parte din specia ,Quercus Robur", are diametrul 
tulpinii de trei metri si o ináltime de 17,5 metri. Coronamentul este larg si 
bogat si ajunge la 23 de metri in diametru, acoperind o treime din 
ináltimea totalá. Prin 1970 stejarul a fost lovit de trásnet, fiind partial 
afectat. 

Arborele se află în clasamentul celor mai mari stejari din România, 
alături de cel din Cajvana si cel din Tebea, fiind printre cei mai vechi 
arbori, din specia sa, din Europa. 

Stejarul din Botoşana este simbolul comunei şi este situat în centrul 
localităţii, veghind ca un adevărat străjer, neobosit de trecerea anilor. 
Copii şi tinerii din localitate respectă acest simbol al comunității ştiind că 
„îngrijind un pom, te păstrezi om”. 

Ghinda şi frunza de stejar se regăsesc şi în stema comunei 
Botoşana. 

Stejarii lui Stefan cel Mare de langa Darabani 


Tinuturile Darabaniului din judetul Botosani, sunt cele mai nordice 
plaiuri româneşti. Locurile sunt însă încărcate de istorie. Oraşul 
Darabani este atestat ca vechi târg încă din 1546 în vremurile 
voievodului Petru Rareş. 

Memoria voievodului Ştefan cel Mare este păstrată într-o poiană, 
din fostul codru Teioasa, situată la doar câțiva kilometri de oraşul 
Darabani. Se numeşte „Poiana celor patru stejari” sau „Poiana Teioasă” 
şi legenda spune că în anul 1470 după ce Ştefan cel Mare i-a bătut pe 
tătari la Lipnic (pe 20 august) se întorcea către Suceava pe lângă cotul 
Prutului, prin ținuturile Darabaniului. A fost o luptă crâncenă împotriva 
tătarilor lui Mamac Bei, în care arcaşii călare ai lui Ştefan au reuşit să 
biruie hoarda care prădase tot nordul Moldovei. Era vară, în mijlocul 
lunii august când, la întoarcere, oastea, vlăguită după luptă, suferea din 
cauza căldurii. La un popas, Ştefan ordonă oştenilor să culeagă ghindă 
dintr-o pădure apropiată şi să planteze patru stejari, sub forma unui 
pătrat, ca să aibă umbră şi cei care vor poposi prin acele locuri. 

Şi George Enescu, Miron Costin, B. Fundoianu, Ion Pillat şi 
mareşalul Averescu au trecut pe aici, în legendă sau în fapt, lăsând în 
urmă poveşti de neuitate. 

Astăzi stejarii sunt uriasi şi abia câțiva bărbați inläntuiti îi pot 
cuprinde. Din cauza nepăsării, unul dintre stejari, scrijelit şi vandalizat, 
a putrezit şi s-a prăbuşit. Coronamentul celor 3 stejari rămaşi în viaţă 
urcă spre cer, la o înălțime de peste 30 de metri, formând în mijlocul lor o 
poiană umbroasă, numai bună de popasuri în vremuri caniculare. Aceşti 
stejari sunt sănătoşi şi ar mai avea de trăit încă 300 de ani. 

În 2014 s-a reamenajat „Poiana celor patru stejari”, s-a plantat în 
locul copacului căzut un puiet şi s-a reintrodus obiectivul în circuitul 
turistic. Cu sprijinul primăriei si al ocolului silvic Darabani a fost 
certificată şi vârsta stejarilor, la aproximativ 500 de ani, ei fiind protejați 
ca monumente al naturii. S-a reuşit reamenajarea poienii ca spaţiu de 
recreere pentru localnici şi turişti prin instalarea unor noi porti de acces 
în poiană, montarea unor bănci, sădirea unui gard viu, realizarea unor 
alei şi poziţionarea unor semne de directionare. 


Aici au loc periodic manifestări culturale în cadrul Festivalului 
„Zilele Nordului”. 

Stejarul lui Stefan cel Mare de la Bornis 


Printre putinii arbori declarati monumente ale naturii din judetul 
Neamt se numără un stejar secular din localitatea Bornis, comuna 
Dragomiresti, la circa 26 de kilometri de Piatra Neamt. Se aflá pe dealul 
de deasupra apei Obârşiei, privind falnic spre biserica din apropierea sa. 
Stejarul se află lângă fosta curte boierească a satului Borniş, dispărută în 
timpul comunismului. 

Oficial copacul are vreo 200 de ani, dar localnicii cred că e mult mai 
bătrân, de pe vremea lui Ştefan cel Mare. Specialiştii spun că stejarul are 
circa 25 de metri înălțime, diametrul trunchiului este de 1,4 metri, iar al 
coroanei de circa 15 metri. 

Mărturie a vremurilor în care ţinutul era acoperit de păduri 
seculare, stejarul apare şi pe stema comunei Dragomireşti. Fiind privit cu 
mult respect de localnici el a intrat în legendă. 

La umbra stejarului se află o masă de lemn înconjurată de trei 
bănci. O placă prinsă într-un cadru metalic informează că amenajarea a 
fost finanțată de Ministerul Afacerilor Externe al Olandei, în cadrul unui 
proiect pentru care şi-au unit forțele asociaţii din Alba Iulia, Piatra 
Neamt şi Dragomireşti. 

Biserica lui Stefan cel Mare din Mánástioara 


În cătunul Mănăstioara din satul Plăvălari, comuna Udeşti, nu 
departe de Reuseni, din judeţul Suceava, este o biserică mică de lemn, în 
pădure, ce-i zice a lui Ştefan cel Mare. 

De ea este legată o frumoasă legendă ce ne spune că aici şi-a găsit 
refugiu şi adăpost însuşi Voievodul Sfânt Ştefan cel Mare pe când era 
copil. Aflat la o nuntă în satul Reuseni, unde curtea domnească avea o 
reşedinţă de vară, Petru Aron l-a asasinat mişeleşte pe fratele său Vodă 
Bogdan al II-lea, tatăl lui Ştefan cel Mare. 

Copilul Ştefan împreună cu mama sa au fugit din calea măcelului 
prin pădurea din sudul satului, pădure care există şi astăzi. În această 
pădure şi-au găsit adăpost într-un stejar, unde au stat ascunşi până ce s-a 
îndepărtat urgia, apoi au coborât pe dealuri aflând adăpost la ciobanii de 
pe acele meleaguri. După ce a devenit domn al Moldovei şi-a adus 
aminte de locul ce i-a oferit adăpost şi a făcut din stejarul salvator o 
bisericuță. 

Biserica de lemn de astăzi este construită în jurul anului 1700, cu 
adăugiri şi transformată ulterioare, necesitând restaurare în prezent. 
Hramul mai vechi al bisericii a fost Întâmpinarea Domnului, pe 2 
februarie, la care s-a adăugat după reparaţiile capitale din 1848 cel actual: 
Intrarea Maicii Domnului în Biserică sau Vovidenia. 

Se spune că în vechime, la începutul stăpânirii austriece, aici ar fi 
fost un cimitir ce deservea întreaga zonă şi sărbătoarea Schimbárii la Fata 
era prilejul când creştinii de aici se întâlneau la mormintele părinților, 
moşilor şi rudelor. În timp, aici a început să se săvârşească Sfânta 
Liturghie cu un impresionant sobor, în aer liber, sub stejarii seculari. 
După slujbă, în Poiana Schitului, era o adevărată sărbătoare 
câmpenească, la care se 
întâlneau gospodarii din 
toate satele din jur. 

Si astăzi biserica are 
o mare importanţă în viața 
creştină a zonei, aici având 
loc un adevărat pelerinaj 
cu prilejul Praznicului 
Împărătesc al Schimbării la 
Faţă, de pe 6 August. 

Stejarul arcasilor de la Valea Márului 


Unul dintre cei mai bătrâni stejari din județul Galati si din tara este 
in comuna Valea Mărului, la capătul satului Mândreşti. Sătenii ii spun 
„Stejarul arcaşilor”, fiindcă aşa au apucat din moşi-strămoşi. Potrivit 
unor înscrisuri de la primăria comunei arborele ar avea astăzi cam 465 de 
ani. Este ultimul strejar din vechii codrii de la Valea Mărului şi este din 
vremea lui Ştefan cel Mare, fiindcă despre arcaşii Sfântului Voievod e 
vorba. 

Trunchiul arborelui din Valea Mărului are o circumferință de 5,40 
metri şi o înălțime de 36 de metri. Coroana sa îşi desenează umbra pe o 
suprafață de 20-25 de metri pătraţi, în funcţie de poziția soarelui. 

Vechimea lui îl recomandă între arborii de patrimoniu din țară si 
între puţinii care dăinuie de secole. 

Stejarul lui Stefan cel Mare de la Baia 


Existá un Stejar al Voievodului Stefan cel Mare in comuna Baia, 
judetul Suceava, la cáteva zeci de metri de ruinele bisericii catolice 
ridicate, incepánd cu anul 1410, de Alexandru cel Bun pentru sotia sa 
polonezá si comunitatea catolicá din fostul mare tárg Baia al Moldovei 
medievale. 

Stejarul este un martor viu al Bătăliei de la Baia, din 14 -15 
decembrie 1467, unde ostile lui Stefan cel Mare au zdrobit pe cele ale 
regelui ungar Matia Corvin. Armata ungará a suferit o cumplitá 
infrángere. Au pierit peste 12.000 de oameni, si, scrie cronicarul Grigore 
Ureche, ,singur craiul, ránit de ságeatá foarte ráu, deabea au háláduit pe 
poteci, de-au iesit in Ardeal." Cu acel prilej tárgul Baia, locul unde s-a 
náscut Moldova, a fost distrus, fiind ulterior refácut. 

Un fiu al satului s-a gândit să-l taie in urmă cu vreo 20 ani, dar a 
fost oprit la timp de şeful de post, cu prețul a patru focuri de armă. 

Stejarul lui Stefan cel Mare din Bijghir 


Íncá se mai vorbeste despre Stejarul lui Stefan cel Mare din satul 
Bijghir, comuna Buhoci, judetul Bacáu, care era cel mai frumos exemplar 
din aceastá specie identificat pe teritoriul acestui judet. Vársta sa 
aproximativá era de 400 - 500 de ani, ináltimea de 25 metri, iar 
circumferinta trunchiului era de 6,20 metri. 


Localnicii il ocroteau în mod special, legând istoria sa de 
personalitatea lui Stefan cel Mare. Se zice cá era loc de scurt popas 
pentru Maria Sa inainte de a ajunge la curtea domneascá de la Bacau. 


Stejarul secular a fost pur si simplu táiat prin 2014, fárá nici o 
motivatie serioasá si fárá consultarea unui expert in domeniu. Un primar 
şi câţiva localnici au hotărât cá era uscat şi devenise un pericol public. 

Stejarul lui Stefan cel Mare din Scoreni, 
Republica Moldova 


Principalul obiectiv turistic al satului Scoreni, raionul Străşeni este 
rezervaţia peisagistică Căpriana-Scoreni în cadrul căreia se află un stejar 
considerat unul dintre cei mai vechi copaci din sud-estul Europei, având 
statut de arbore protejat de stat. 


Aici există o poiană cu stejari seculari, printre care localnicii au 
deosebit unul mai răsărit, a cărui ramificaţie aminteşte de o coroană 
domnească. Tradiţia mai spune că aici se odihnea Ştefan cel Mare când 
venea la mănăstirea Căpriana, iar copacul este numit Stejarul lui Ştefan 
cel Mare. 


Stejarul are diametrul trunchiului 1,53 metri, înălțimea de 32 metri 
şi vârsta de 500 - 560 ani. Datorită secetei din 2008 stejarul a început să 
sufere şi s-a uscat. Stejarul nu va fi tăiat, dar s-ar putea să nu mai reziste 
în fata intemperiilor naturii şi să se prăbuşească. 


Stejarul, ca arbore simbol al pădurilor din zonă, apare şi pe stema 
raionului Străşeni 


Stejarul din Tupilati 


Un conac in ruine se aflá astázi in satul Tupilati, comuna Tupilati, 
din judetul Neamt. Acesta a fost construit de familia boierului Stefan 
Catargiu, in anul 1842, pe locul unuia mai vechi. 

Biserica "Sf. Voievozi" (care impreuná cu conacul si dependintele 
fáceau parte dintr-un ansamblu arhitectural unitar) a fost ctitoritá in 1811 
de către acelaşi boier Stefan Catargiu (1789-1866), mare logofăt si 
caimacam al Principatului Moldovei. 

Conacul era înconjurat, după modelul fortificațiilor marilor 
resedinte feudale, de un zid din piatră nefasonatá cu turnuri circulare de 
apărare la colțuri, datând din epoca medievală. Tradiţia locală atribuie 
atât turnurile de la colțurile zidului de piatră împrejmuitor, cât şi stejarul 
secular de lângă conac perioadei domnie lui Ştefan cel Mare (1457-1504). 

Stejarul secular, de lângă Conacul din Tupilați, avea odată o 
plácutá care arăta că este monument al naturii şi că datează din anii 1500. 
În ultimii ani, stejarul s-a uscat, iar plácuta a dispărut. 

Stejarul din Grápeni 


Stejarul din Grápeni, comuna Cavadinesti, judetul Galati, este un 
adevárat monument al naturii, incá viu, unicat prin vársta de 300 - 400 
de ani si diametrul trunchiului. Sase bárbati cu bratele intinse abia dacá 
reuşesc să-l înconjoare. 

Toţi sătenii din Grăpeni ştiu că sub coroana lui s-au odihnit oşteni 
de-ai lui Ştefan cel Mare. Stejarul a văzut oştile otomane, a văzut 
răutatea unor oameni care, cu securile, au încercat să-l cojească, pentru a- 
l ucide, a văzut nenumărate fulgere, care s-au încurcat printre crengile 
sale. 

Acum stă în calea vânturilor, ținând de urât crucilor din cimitirul 
de alături. Neavând biserică, lângă el sătenii au ridicat o capelă. Clopotul 
cel mare al satului a stat mult timp prins de o bârnă în acest stejar. Era 
fixat între două crăci, la înălțimea de 8 metri. Însă prin anii 2000 - 2001 
clopotul a fost furat. Era mândria satului, căci se auzea până departe la 
Oarba. Cele două clopote mici, care îi tin locul acum, nemultumesc pe 
enoriaşi prin sunetul lor strident, ca nişte talgere. 

Sătenii din Grăpeni vor să facă în jurul stejarului un gard de 
protecție. Şi-ar mai dori să vină şi un specialist de la Galaţi care să 
stabilească vârsta corectă şi caracteristicile stejarului lor, pe care să le 
treacă mai apoi, cu mândrie, pe o placă indicatoare, ca să le citească 
oricine. Astfel, spun ei, stejarul din Grăpeni va deveni un reper turistic, 
demn de vizitat, pentru toată Valea Horincei. Căci el şi ceilalți doi stejari 
bătrâni din apropierea sa mai au cel putin o viata de om de trăit. 

Stejarul din Rezervatia Bádeana 


Rezervatia Bádeana se aflá la numai cátiva kilometri de Barlad spre 
Tecuci, in apropierea satului cu acelasi nume, in comuna Tutova, din 
judetul Vaslui. Rezervatia nu este inclusá in circuitul turistic si nu a fost 
studiatá. 

Punctul de interes major in reprezintá un stejar secular, Quercus 
Robur, aflat la marginea pádurii, in hotarul ce delimiteazá satele 
Badeana, Ivesti si Pogonesti. 

Copacul poate fi cuprins cu bratele a patru-cinci oameni adulti si 
are puteri miraculoase, după cum susțin sătenii. Chiar şi unii orăşeni 
care au ajuns acolo au spus că acesta emană o energie aparte pe care o 
mai poti simţi doar în anumite lăcaşuri de cult. Sătenii cred că stejarul lor 
are peste 500 de ani şi e singurul exemplar rămas din vremea răzeşilor 
lui Ştefan cel Mare. 

În scoarța stejarului, la 1,5 metri de sol, au fost săpate patru casete 
cu dimensiunea de 30/30 centimetri. În interiorul acestora au fost pictate 
icoane. Potrivit legendei, de veacuri, oamenii care mergeau la munca 
ogoarelor se adăposteau sub stejar când se stârnea furtuna, aprindeau 
lumânări şi se rugau să fie páziti de urgia naturii. Bádeana este singurul 
sat din zonă care a fost protejat de inundații şi ploi cu gheaţă, lucru pus 
pe seama puterii miraculoase a stejarului. 

Cei mai bătrâni săteni îşi amintesc că după Al Doilea Război 
Mondial, un basarabean care s-a refugiat în zona Vasluiului a poposit şi 
el acolo. A fost grav rănit în război. fiind singurul supraviețuitor al unei 
confruntări cu nemții, ascunzându-se după un stejar. Când a ajuns la 
stejarul din rezervația Bădeana a considerat că e un semn divin. S-a 
stabilit în prima localitate, în Pogoneşti, şi a făcut o slujbă sub copacul 
secular, oficiată de un sobor de preoți. 

Din păcate, în 2013, icoanele din scorburile săpate de străbuni au 
fost acoperite cu vopsea verde şi chipul sfinților pictați au fost înlocuite 
cu icoane ieftine, înrămate. Aşa s-a pierdut frumusețea icoanelor 
străvechi, dar şi de singura dovadă a vechimii acestora pe care, cândva, 
specialiştii ar fi putut să le studieze şi să le dateze. 

Stejarul lui Tolontan 


Ín locul numit Tolontan, din satul Grumezoaia, comuna Dimitrie 
Cantemir, jud. Vaslui, existá un stejar impunátor, de peste 400 de ani 
vechime. Are o coroană cu un diametru de peste 35 de metri si o înălțime 
de 30 de metri. 

Localnicii spun cá este ,al lui Tolontan", pentru cá se aflá pe 
pământul lui, şi cá ar fi de pe vremea lui Stefan cel Mare, care şi-ar fi 
odihnit calul la umbra acestui copac care a dáinuit in timp, la fel ca si 
legenda care 1-а tinut in viata. 

Stejarul Colegiului „Ştefan cel Mare" din Târgu Neamt 


Stejarul secular din incinta Colegiului Naţional „Ştefan cel Mare“ 
din Târgu Neamt este declarat de mai multă vreme monument al naturii, 
lucru menţionat şi pe un panou din apropierea falnicului arbore. De 
curând, printr-o hotărâre a Consiliului Local Târgu Neamţ, stejarul are 
regim de arie naturală protejată de interes local. 

Copacul are o înălțime de 22 de metri şi un diametru de 1,9 metri, 
iar coroana sa este la fel de impresionantă. Înainte de a fi înființat 
colegiul, în urmă cu 60 de ani, în zona 
respectivă erau nişte case, iar stejarul era 
amplasat pe o uliţă. 

Vârsta sa este estimată la peste 500 
de ani, fiind plantat, se spune, în timpul 
lui Ştefan cel Mare, constituind un motiv 
de mândrie pentru colegiul tárgnemtean, 
inspirând şi emblema instituției, compusă 
din două frunze de stejar şi trei ghinde. 

Stejarul este un iubit obiectiv turistic al oraşului, în plus, foarte 
multi dintre absolvenţii colegiului fotografiindu-se în fata lui, când vin la 
întâlnirile de promoție. 

Plopul cel Mare de la Rafaila 


Plopul cel Mare de la Rafaila, comuna Rafaila, jud. Vaslui, a 
rezistat atât vitregiilor vremii cát şi oamenilor, fiind vestit pentru 
circumferința sa de 13 metri. De asemenea, ca şi în cazul Mănăstirii şi 
Bisericii parohiale din Rafaila, şi acesta este legat de marele domnitor al 
Moldovei Ştefan cel Mare şi Sfânt. 


Se spune că Măritul Ştefan Vodă fie a sădit plopul lângă o fântână 
a cărei apă ar fi ostoit setea lui şi a ostenilor ce-l însoțeau, fie ar fi poposit 
la umbra arborelui, care îşi etala aspectul falnic încă de pe atunci şi s-ar fi 
înfruptat din apa unui izvor din apropiere, înaintea luptei cu turcii. 


În urma unui studiu realizat asupra arborelui a rezultat faptul că 
Plopul cel Mare de la Rafaila este o specie de plop gri, iar vârsta sa este 
de aproximativ 560 de ani, ceea ce înseamnă că a început să crească în 
jurul anului 1450, acest lucru validând informaţiile din legende. 


Plopul cel Mare de la Rafaila se află la 1,5 km de localitatea Rafaila, 
la o altitudine de 198 m. Se ştie că de-a lungul timpului a fost trăsnit şi a 
ars de mai multe ori şi totuşi este încă verde. Acesta este considerat 
monument al naturii, fiind protejat de lege. Din păcate zilele sale par să 
fie pe sfârşite, ramurile sale principale prăbuşindu-se una câte una, după 
cum arată şi succesiunea fotografiilor. Totuşi prin longevitatea sa întrece 
multi stejari venerabili. 

Plopul lui Stefan - Vodá din satul Plopu 


Páná de curánd a existat Plopul lui Stefan-Vodá din satul Plopu, 
altădată aşezare de sine stătătoare, astăzi cartier al oraşului Dărmăneşti 
din județul Bacău. Cartierul Plopu se află la 63 km distanță de Bacău şi la 
3 km de centrul Dărmăneştiului. 

Se zice că l-a sădit Ştefan cel Mare cu însăşi mâna sa. A căzut de 
bătrâneţe prin vara anului 2004 după vreo 500 de ani de viata. Negura 
vremurilor l-a răpus. 

Aşezarea Plopu dominată încă de figura lui Ştefan cel Mare, 
musteşte de legende despre máretul voievod. Povestea spune că însuşi 
numele satului ar veni de la o lizieră de plopi ce exista, odinioară, pe 
vatra inițială a aşezării, lizieră în care se înălța un plop gros, la umbra 
căruia se odihnea, de câte ori trecea pe acolo, domnitorul alături de 
oştenii săi. 

Se zice că l-a blestemat Ştefan-Vodă să nu-l taie nimeni - nici topor, 
nici beschie să nu se atingă de el. Blestemul venea din faptul că ar fi avut 
ascunsă în el o comoară. Se spune că era si o portitá care dădea în 
scorbura cu aur. 

Căutând comoara, se pare, doi oameni din sat au încercat cândva 
să-l reteze cu beschia şi cum s-au apucat, au rămas inlemniti, morti. 
Comoara a dispărut odată cu Plopul lui Ştefan-Vodă, ea fiind în fapt 
însuşi bătrânul arbore. 

Stejarul lui Andriutá 


Pe o culme de deal de pe malul Moldovei, la Návrápesti, azi satul 
Miroslovesti din comuna Miroslovesti, judetul Iasi, a dáinuit pana de 
curând un stejar de pe vremea voievodului Stefan cel Mare si Sfânt. 
Sătenii îi spuneau Stejarul lui Andriuta. 

Bătrânii satului povestesc că pe vremea când meleagurile Moldovei 
erau bântuite de tătarii şi turcii, străjeri cu ochi de vultur scrutau, din 
vârful acestui stejar, depărtările de dincolo de Siret. Când se ivea vreo 
primejdie, trimiteau ştire către Cetatea de scaun a Sucevei, prin ştafeta 
fumului şi a focului. 

Bătrânului arbore de la Navrăpeşti, i-a fost scris să se sfârşească 
precum victimele umane ale comunismului. Pe când partidul vremii 
cerea agriculturii socialiste să obțină producții record la hectar, 
diriguitorii locali au început masiv chimizarea. Pentru tarlalele din zona, 
camioanele şi remorcile CAP-ului, lăsau sacii cu îngrăşăminte la tulpina 
stejarului multisecular. Nimănui nu i-a trecut prin minte că Stejarul va 
trage, odată cu seva pământului, şi mustul otrăvit al chimicalelor 
depozitate la umbra sa. 

Despuiat de veşmântul verde, Stejarul nu şi-a pierdut din măreție. 
A mai tronat câteva decenii la marginea satului, ca un străjer vrednic, 
lăsat aici de Ştefan cel Mare. 

Într-o zi toridă de vara, pe 24 iunie 2008, după o aprigă dezlántuire 
a stihiilor cerului, Stejarul lui Andriutá a căzut. Stejarul era deja uscat, 
dar, totuşi, era un colos. Şi nu a fost dat uitării. 


Acest uriaş al regnului vegetal, a fost ocrotit câteva secole de 
străbunii doctorului Vasile Şoimaru (economist, conferențiar 
universitar, publicist, maestru fotograf, mare unionist, născut în fostul 
ținut al Orheiului, astăzi, raionul Ungheni, din Republica Moldova), care 
au stăpânit vremelnic aceste pământuri. Simtindu-se dator ín fata 
marelui arbore căzut dl. Vasile Şoimaru, a adus de la Scoreni, raionul 
Străşeni, trei stejărei, smulşi din rădăcina Stejarul lui Ştefan cel Mare, 
de acolo, încă viu pe atunci. Erau trei stejărei, câte unul pentru fiecare 
dintre cele trei mari provincii româneşti. Aşa a pus Vasile Şoimaru de-o 
Unire, o altă Unire, pe lângă celelalte ctitorite de el. 

Dascălii Şcolii din Mirosloveşti şi-au pregătit elevii cu drapele 
tricolor şi cu cele necesare plantării celor trei stejărei aduşi din stânga 
Prutului. Primarul comunei însoțit de consilierii locali, au adus şi ei 

cátiva puieti de stejar, astfel incát, dupá incheierea actiunii de plantare a 
tuturor acestor stejárei, doctorul Vasile Şoimaru a decretat : Botez acest 
loc „Parcul Unirii”. Fie ca gestul nostru să prevestească Unirea cea 
mult-asteptata. 

Toate acestea au fost scrise de învățătorul pensionar Gheorghe 
Pârlea în Monografia comunei Mirosloveşti. 


Maria Sa Stefan Voda cel Sfánt, prin toate ale sale, este mereu 
prezent in viata noastrá, asa cum ne aratá o frumoasá poezie scrisá de 
Dominic Stanca: 


Pomenire tie, Stefan cel Mare 


Zaci sub aceastá lespede rece 
Dar tu esti pretutindeni. 
In fiece brus de pámánt; 

Ín bobul de grâu, de mei, de tămâie 
În sabia frunzei, în piatra din râu 
Peste tot înfloreşti, primăvară eternă 
În inimi, în sălcii, în spic, în cicoare. 


A cui e dumbrava? A lui Ştefan cel Mare ! 
A cui e fântâna? A lui Ştefan cel Mare ! 
Cine-a dat pomilor umbra-n cărare? 
Ştefan cel Mare ! 


Turnul, acum povârnit în spre apă, 
Numele tău îl păstrează pe zid, 
Râul când sapă sub albii 
Dezgroapă bourul tău pe fiece blid. 


A cui e cetatea? A lui Ştefan cel Mare ! 

Polobocul din zid, mucezit sub firidă, 

Ulcica de lut... A lui Ştefan cel Mare ! 
Toate sânt ale tale.. 


Ale tale sînt colinele, 
Movile cu cerul pe umeri şi stânele. 
Te-ngână în spume de armi Durăul 

Te leagănă-n frunze viţa de vie 
Cotnarii-s ai tăi si Hârlăul ! 


Stejarii bătrâni poartă numele tău, 
Codrii din munți şi codrii din vai 
Poarta numele tău. 

Duzii cei drepți ca lumânarea de său 
Străjeri lângă drum, poartă numele tău! 

Pe-aici a trecut Stefan cel Mare, 
Aici a rámas in popas Stefan cel Mare, 
Aici a vanat cáprioare, 
Aici hoarde tátare, 
Aici a zvárlit o ságeatá mai departe de Soare, 
Aici a báut din smáltate pocale 
Vinuri dulcii si pelinuri amare. 


Pe-aici a trecut Stefan cel Mare, 
Aici a sápat o fantana 

Si colo pe bráná Sapte Izvoare. 

Tot ce-i în tara, si om te îngână. 


Tu, tu esti sângele bun al câmpiei 
Tu esti piatra, tu esti izvorul, 
Tu esti ochiul din munte, 
Tu esti piatra si vatra, 
Tu... tu esti inima Moldovei bătrână! 


Piatra, ceara, fierul, mormintele 
Iti poartă săpate in palme cuvintele 
De-aceea astázi cand trecem un vad, 
Cánd batem un drum, cánd urcám o cárare 
Stim fiecare cá pe-aici, intr-o zi a trecut si 
Stefan cel Mare. 


Stejarii trecuti, prezenti si viitori din Borzesti, Cajvana, Cobilea, 
Codrii Cosminului, Dobrovát, Corlátesti, Botosana, Darabani, Bornis, 
Mănăstioara, Valea Mărului, Baia, Bijghir, Scoreni, Tupilati, Grápeni, 
Bádeana, Grumezoaia, Miroslovesti, Tg. Neamt, Rafaila, Plopu si din alte 
locuri nestiute ale Moldovei celei Mari, sunt martori testamentari ai 
Máriei Sale Stefan cel Mare si Sfánt, care ne repetá mereu nemuritoarele 


cuvinte ale dramaturgiei románesti: 


» lineti minte cuvintele lui Stefan, care v-a fost baci până la adânci 
bătrâneţe... că Moldova n-a fost a strămoşilor mei, n-a fost a mea şi nu e 
a voastră, ci a urmaşilor voştri şi a urmaşilor voştri, în veacul vecilor...” 

In loc de sfársit, 
un nou inceput 

Binecredinciosului Voievod Stefan cel Mare si Sfant - 
Ocrotitor al Municipiului Onesti, 
aláturi de Sfántul Ierarh Nicolae 


Actul de vointá al onestenilor a fost, este si va fi permanent 
sustinut de urmátoarele motive: 


1. Voievodul Stefan cel Mare s-a náscut la Borzesti in 1433 (astfel, 
geografic vorbind, el este onestean) si a copilárit pe aceste meleaguri; 

2. În secolul al XV - lea, Onestiul şi Borzestiul făceau parte din Ocolul 
domnesc Trotus, Voievodul Stefan cel Mare fiind proprietar al acestor 
tinuturi mánoase; 

3. Prima atestare documentará cunoscutá a Onestiului este din 14 
decembrie 1458, dintr-un document semnat de Stefan cel Mare; 

4. Pe stema municipiului Oneşti se află Stejarul din Borzesti, care prin 
legenda sa aminteste de persoana Voievodului Stefan cel Mare si de 
copilária sa de la Borzesti; 

5. Sfântul Voievod Stefan cel Mare şi Alexandru Voievod, fiul sáu, au 
ctitorit Biserica din Borzeşti (ridicată între anii 1493-1494) fiind singura 
sa biserica închinată memoriei moşilor şi strămoşilor săi, trăitori pe 
aceste plaiuri; 

6. Din vremea sa este datat şi există încă Podul lui Ştefan cel Mare din 
satul Negoieşti, comuna Ştefan cel Mare, de lângă Oneşti; 

7. A purtat lupte pe aceste plaiuri, împotriva tătarilor, si a altor 
neprieteni, fapt atestat de datele istorice şi iarăşi de Legenda Stejarului 
din Borzești; 

8. Evlavia şi dragostea moldovenilor, trăitori în zona vechiului sat 
Borzești, au atribuit unor rudenii ale Sfântului Voievod chiar si Crucea 

de piatrá din 1767 (1777) existentá inca in curtea Bisericii Sf. Dumitru 
(parohia Crucea de Piatrá) din Onesti; 

9. În 1904, aniversándu-se 400 de ani de la săvârşirea marelui domnitor, 
ministrul Învăţământului şi Cultelor Spiru Haret a patronat o mare 
Serbare la Borzesti, ca loc al nasterii Máriei Sale Ştefan Vodă, prilej cu 
care s-au scris cărţi şi s-au bătut medalii; 

10. Voievodul Ştefan cel Mare şi Sfânt, prin Biserica sa din Borzeşti, a 
fost un liman de libertate pentru deţinuţii politici închişi în Coloniile de 
muncă forţată de la Borzeşti şi Oneşti, între anii 1953-1959; 

11. Ca o recunoaştere a meritelor deosebite ale Voievodului Ştefan cel 
Mare, om al locurilor noastre, în Oneşti avem o Scoala Gimnaziala 
„Sfântul Voievod Ştefan cel Mare”, avem mica stradă Ştefan cel Mare 
(în cartierul Borzesti) avem două monumente dedicate voievodului, 
avem inclusiv comuna Ştefan cel Mare de lângă municipiul Oneşti; 

12. Evlavia permanenta a credincioşilor onesteni, şi nu numai, fata de 
Sfântul Voievod Stefan cel Mare, materializată mai recent prin 
desfăşurarea anuală, sub înaltul patronaj al Arhiepiscopiei Romanului şi 
Bacăului, a manifestării cultural-religioase intitulată “Zilele Betleemului 
Stefanian" de la Biserica din Borzesti. 


Aceastá implinire de suflet a onestenilor a fost cu atát mai necesará 
acum cánd stejarii Dreptcredinciosului Stefan cel Mare si Sfánt sunt tot 
mai bătrâni şi bolnavi şi nu stim cât timp ne vor mai putea ocroti, ținând 
toatá Moldova in brate, povestindu-ne despre marele voievod. 


Să-l cinstim cum se cuvine pe Binecredinciosul Voievod Stefan cel 
Mare şi Sfânt, rugându-l, ca Ocrotitor al Municipiului Oneşti si al 
Moldovei Întregite din România Mare, să mijlocească pentru noi toti 
înaintea Maicii Domnului şi a Mântuitorului lisus Hristos. Amin. 


Zitere ReTLeCMULUT Să 


ŞTeFANIAN 


Anexá utilá 

Stejárelul din Borzesti 


Мига acestei cárti este Stejárelul din Borzesti, un stejar ce creste de 
peste 50 de ani, lângă Biserica din Borzesti si care ne aminteşte în fiecare 
zi de faimosul Stejar al Mariei Sale Stefan cel Sfânt. lată-l prezent, într-un 
scurt parcurs fotografic, in cártile postale ale sfántului locas. Vársta 
Stejárelului din Borzesti este deopotrivă cu vârsta oraşului si 
municipiului Onesti. 


n 


în 1 


24 


965 


їп 1975 

Scan SANT 
m N un 
гаж ^d. 


4 


in aprilie 2016 

De acelasi autor: 


ө Borzesti 1904 - Marea Serbare inchinatá Voievodului Moldovei - 
Stefan cel Mare şi Sfânt, la împlinirea a 400 de ani de la săvârşirea 
sa, Editura harta.ro, Oneşti, 2014 

e Deținuți politici din Coloniile de muncă forţată de la Oneşti si 
Borzeşti, Oneşti, 2015 


Coperta cărţii: colaj cu fotografii din mun. Oneşti, realizate de 
artistul fotograf Ştefan Neagu, reprezentând: Stejarul din Borzeşti 
(1967), sculptură în piatră de Paul Vasilescu (1936 -2012) si 
Ștefan cel Mare, bust în bronz (1938), realizat de V.D. Leorda. 

Link-uri utile - materiale video: 


https:/ /www.youtube.com/watch?v- uljgpFcpal Nemuritoarele cuvinte ale lui 
Stefan cel Mare - 1 min 


https:/ /www.youtube.com/watch?v-u5srrr IDSU Legenda Stejarului din Borzesti 


(teatru copii) - 15 min 
https: //www.youtube.com/watch?v=U4xR56fRpVw Stejarul din Cajvana - 2 min 


https:/ /www.youtube.com/watch?v-cmz- CrhRJk Stejarul din Cajvana - 1.30 min 


https:/ /www.youtube.com/watch?v-qw-lepYNHeE Stejarul din Cobilea - 8 min 


https://www.youtube.com/watch?v=wYKHD9P99TO Stejarul din Cobilea - 2.10 
min 


https:/ /www.youtube.com/watch?v-H9UG7NF8d4Y Stejarul din Codrii 


Cosminului - 6 min 


https:/ /www.youtube.com/watch?v-GmJPb1YC 8g Stejarul din Codrii Cosminului 
- 3 min 


https: / /www.youtube.com/watch?v-xqOqKx2akYc Stejarul din Botosana partea 1 


- 15 min 


https: //www.youtube.com/watch?v=Xi6ikLOu9DU Stejarul din Botosana partea 2 


- 15 min 

https: / / www.youtube.com/watch?v-GOLjbqhPDNw Plopul din Rafaila - 11 sec 
https: / / www.youtube.com/watch?v-8AQHgQk8fg8 Plopul din Rafaila - 17 sec 
https: / /www.youtube.com/watch?v=CgLlOhH6eXg Stejarul din Scoreni - 2 min 
https: / /www.youtube.com/watch?v-UsJlyyHzMCk Stejarul din Tg. Neamt - З min 
https: / /youtu.be/gUbPEpDIUug Poezia „Pomenire Tie, Ştefan cel Mare" recitata de 


Florin Piersic - 4 min 

Grafica de Gabriela Mihaita David - Onesti 


https: abimihaita.files.wordpress.com/2015/07 / sf-stefan-cel-mare.j 

